Dhukun yaiku wong kang sepuh nambani, nulung wong kang lagi lara. Dhukun uga ménéhi jampi-jampi kaya ta mantra,guna-guna, lan liya-liyané. Ing Asia tenggara kaya ta ing Indonésia, Malaysia dhukun uga diarani bomoh.

Tradhisi Jawa 
Dhukun uga kalebu tradhisi kabudayan Jawa kang nulungi lan nambani wong kang lagi lara. Dhukun uga diarani tabib. Saliyané iku ana uga dhukun kang dadi perantara ing donya gaib. Dhukun uga dadi simbol adat ing saben upacara tradhisional. Dhukun lumrahé dihubungaké karo kapercayan karo para leluhur kaya ta animisme lan dinamisme ing Indonésia, kaya ta ing tradhisi Jawa, Sunda, Madura lan Dayak.

Jinis 
 Dhukun bayi yaiku dhukun kang tugasé nulungi wong wadon kang lagi nglairaké. Dhukun iki uga bisa ngrumati bayi kang dilairaké kaya ta mijeti, ndadahi, lan ngedusi bayi.
 Dhukun jampi yaiku dhukun kang nggunakaké tuwuhan lan ramuan alami kanggo nambani lelara. Dhukun iki nduwéni ramuan hérbal kang dadi obat kanggo nambani wong lara. Ramuan iki lumrahé digawé saka tuwuhan kang langka utawa bahan-bahan kang angél tinemu.
 Dhukun japa yaiku dukun kang ngendelaké mantra kanggo nambani wong kang lara. Dhukun iki nduwéni rapal kang diunékaké kanthi alon-alon nalika nambani pasienné.
 Dhukun klenik yaiku dhukun kang nggawé lan ménéhi guna-guna lan kakuwatan gaib liyané.
 Dhukun santét yaiku dhukun kang nduwéni kakuwatan sikir marang manungsa. Kakuwatan sikir iki lumrahé kanggo tujuwan kang élék kaya ta kanggo nggawe lara wong utawa kanggo maténi wong.
 Dhukun siwer yaiku dhukun kang nduwéni kabisan kanggo ncegah anané prastawa sial amarga prastawa alami kaya ta udan, dhukun iki uga kena diarani pawang udan.
 Dhukun susuk yaiku dhukun kang nduwéni kabisan mirunggan kanggo nambani lelara kanthi nujrepake dom emas ing pérangan ngisor kulit. Dhukun susuk iki duwé ancas supaya wong kang kena susuke bisa dadi luwih ayu, luwih luwih cilik lan bisa nduwéni aura kang narik kawigaten lawan jinisé.
 Dhukun tenung yaiku dhukun kang nduwéni kabisan kanggo nggunakaké kakuwatan gaib tumrap manungsa.
 Dhukun tiban yaiku wong kang nduwéni kabisan nambani lelara amarga kakuwatan gaib kang disebabaké amarga karasukan roh.

Cathetan suku 

Sihir